PH1
De PH1 och alt PH1 b (PH steet fir Planet Hunters) oder no der NASA-Bezeechnung Kepler-64b genannt, ass en Exoplanéit, deen am Oktober 2012 vun zwéin Amateurastronomen, dem Kian Jek an dem Robert Gagliano am Kader vum Projet Planet Hunters fonnt gouf,. Hir Observatioun gouf vu Fuerscher aus den USA a Groussbritannien, déi op Hawaii schaffen, konfirméiert. Et handelt sech ëm ee Gasris, deen am Véierfach-Stäresystem Kepler-64 ëm zwéi Stäre mat der Bezeechnung KIC 4862625(AB) kreest. De Planéit ass ongeféier sou grouss wéi den Neptun.

En huet e Radius, dee 6,2-mol méi grouss ass wéi dee vun eiser Äerd. Fir eng Ëmkreesung vu senge béide Sonne brauch de PH1 138 Deeg. Den neie Planéit ass ronn 5000 Liichtjoer vun der Äerd ewech.

Kuckt och 

 Lëscht vun Exoplanéiten

Um Spaweck 
 Amateurastronome fannen e Planéit an engem Véierfach-Stäresystem 17.10.2012
 YaleNews - Armchair astronomers find planet in four-star system 15.10.2012
 Sterne und Weltraum.de - Exoplanéiten, E Planéit an engem Véierfach-Stäresystem entdeckt 16. Oktober 2012

Exoplanéiten
Stärebild Cygnus
Zirkumbinär Planéiten
Gasrisen
Astronomesch Objeten déi 2012 entdeckt goufen